Parada na porta da escola

dereita|miniatura|Vivian Malone Jones chega para inscribirse nas clases no Auditorio Foster da Universidade de Alabama.

A parada na porta da escola (coñecida como Stand in the Schoolhouse Door en inglés) é un incidente que tivo lugar o 11 de xuño de 1963 en Tuscaloosa, no Auditorio Foster da Universidade de Alabama. George Wallace, o Gobernador de Alabama, nun intento simbólico de respectar a súa promesa ao asumir o seu cargo de "segregación agora, segregación mañá e segregación por sempre" e deter os procesos de desegregación nas escolas, parouse na porta do auditorio para tentar bloquear a entrada de dous estudantes negros, Vivian Malone Jones e James Hood.Elliot, Debbie.

O incidente expuxo a George Wallace á atención dos medios nacionais.Governor George C. Wallace's School House Door Speech .

 Antecedentes 
O 17 de maio de 1954, a Corte Suprema dos Estados Unidos publicou a súa decisión no caso denominado Brown contra o Consello de Educación de Topeka, Kansas, no cal os demandantes alegaban que a educación de nenos negros en escolas públicas separadas dos seus compañeiros brancos era inconstitucional.

Como consecuencia de Brown v. Consello de Educación a Universidade de Alabama debía ser desegregada. Nos anos subseguintes, centos de afroamericanos presentaron solicitudes de admisión, pero en todos os casos foron rexeitados. A Universidade traballaba xunto coa policía para facer investigacións e atopar todo tipo de razóns coas que denegar a solicitude de ingreso, ou cando iso non era posible, intimidaba aos solicitantes. Pero en 1963, tres afroamericanos cunha folla de antecedentes impecable—Vivian Malone Jones, Dave McGlathery e James Hood—presentaron as súas solicitudes, e negáronse a ser intimidados. A comezos de xuño un xuíz federal ordenou que eles debían ser admitidos, e prohibiulle ao Gobernador Wallace que interferise.Standing In the Schoolhouse Door (June).

 O incidente 
O 11 de xuño, Malone e Hood chegaron para inscribirse. Wallace, tentando manter a súa promesa como tamén producir un incidente político, bloqueou a entrada do Auditorio Foster mentres representantes do xornalismo presenciaban a escena. Entón, o Deputy Attorney General Nicholas Katzenbach, que se atopaba escoltado por policías federais indicoulle a Wallace que despexase o paso.Elliot, Debbie. Con todo, Wallace interrompeu a Katzenbach e negouse a obedecer, en cambio pronunciou un discurso sobre dereitos dos Estados. Katzenbach chamou ao Presidente John F. Kennedy, quen mobilizou á Garda Nacional de Alabama. O xeneral Henry Graham entón ordenoulle a Wallace que deixara paso, dicíndolle, "Señor, lamentablemente seguindo ordes do Presidente dos Estados Unidos é o meu deber solicitarlle que despexe o paso." Entón Wallace pronunciou algunhas outras frases, pero finalmente apartou, e Malone e Hood inscribíronse como estudantes.

 No cine 
O evento aparece na película Forrest Gump (1994), na cal aparece o protagonista como partícipe do mesmo.

 Notas 

 Véxase tamén 
 Outros artigos 
 Little Rock Nine

 Bibliografía 
 Sarah Melton, "A Sleight of History: University of Alabama's Foster Auditorium", Southern Spaces, 15 de outubro de 2009.

Categoría:Xenofobia
Categoría:1963
Categoría:Historia dos Estados Unidos de América